Author: Ostrochovska
Last saved by: Ostrochovsky
Company: MSU

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _38__/2010

K bodu programu

Návrh
Zadania pre vypracovanie urbanistickej štúdie 
IBV – trnovka

Materiál obsahuje: 				      		Materiál prerokovaný:

1.	Návrh na uznesenie					Mestská rada v Žiline
2.	Dôvodová správa                                                            Komisia výstavby, ÚP a ŽP
3.	Materiál 							Komisia CR a miestneho rozvoja
Komisia dopravy a KS
Komisia kultúry
Komisia školstva, mládeže a športu

Predkladá: 

Ing. Viliam Mikuláš
prednosta mestského úradu

Zodpovedný za vypracovanie:

Ing. arch. Martin Pavelek
vedúci odboru hlavného architekta

Žilina, apríl 2010

NÁVRH NA UZNESENIE

Uznesenie č. __/2010

Mestské zastupiteľstvo v Žiline

schvaľuje 

Zadanie pre vypracovanie Urbanistickej štúdie IBV – Trnovka

DÔVODOVÁ SPRÁVA
DVODOVÁ   SPRÁVA  K  ZADANIU  UŠ IBV TRNOVKA
----------------------------------------------------------------------------------------------------------------

Bezprostredným dôvodom obstarania urbanistickej štúdie s pracovným názvom IBV Trnovka, je realizácia regulácie potoka Trnovka, ktorou sa sprístupnilo územie v dotyku s regulovaným potokom, čím následne stúpol aj záujem konkrétnych stavebníkov a vlastníkov pozemkov na predmetnom území realizovať výstavbu rodinných domov. 
Keďže platný ÚPN - SÚ Žilina, a ďalšie územnoplánovacie dokumenty, vzhľadom na hĺbku spracovania a použitú mierku, nie sú dostatočným nástrojom pre reguláciu zástavby, je vypracovanie Urbanistickej štúdie, ako podrobnejšieho nástroja regulácie využitia a usporiadania územia, nevyhnutné.
Urbanistická štúdia bude podkladom pre stanovenie regulatívov využitia územia a podkladom pre ďalšiu prípravu konkrétnych rozhodnutí a realizácií v území.
Urbanistická štúdia sa obstaráva podľa zákona č.50/1976 Zb. v znení neskorších predpisov - stavebného zákona, §4.
Zadaním, v zmysle §4, odst.3, stavebného zákona, sa určuje obsah a rozsah urbanistickej štúdie, na ktoré dáva súhlas orgán územného plánovania, ktorý garantuje štátne, regionálne resp. komunálne záujmy.

                                          

                                                         Z A D A N I E

                           PRE   VYPRACOVANIE  URBANISTICKEJ  ŠTÚDIE

                                               MESTSKÁ  ČASŤ  TRNOVÉ

                                                      IBV  TRNOVKA  

OBSTARÁVATEĽ :  MESTO   ŽILINA

MAREC   2010                                                                            VYPRACOVAL :
                                                                                                      Ing. arch. Ferdinand  Buček
                                                                                                      Odb. spôsobilá osoba, r.č. 054                                             

OBSAH :

1.  DÔVODY  OBSTARANIA  UŠ, ŠPECIFICKÝ ÚČEL POUŽITIA UŠ

2.  HLAVNÉ CIELE V ÚZEMÍ RIEŠENOM URBANISTICKOU ŠTÚDIOU

3.  ZHODNOTENIE POŽIADAVIEK VYPLÝVAJÚCICH Z ÚPD

4.  VYMEDZENIE RIEŠENÉHO ÚZEMIA  URBANISTICKEJ  ŠTÚDIE 

5.  POŽIADAVKY NA OBSAH URBANISTICKEJ ŠTÚDIE

5.1.  POŽIADAVKY VYPLÝVAJÚCE ZO ŠIRŠÍCH VZŤAHOV, Z HĽADISKA DOPRAVY?
          OBČIANSKEJ VYBAVENOSTI  A  TECNICKEJ INFRAŠTRUKTÚRY

    2.  POŽIADAVKY  NA  URBANISTICKÚ  KONCEPCIU  PRIESTOROVÉHO  USPORIADANIA  
          A FUNKČNÉHO  VYUŽÍVANIA  POZEMKOV A  STAVIEB

    3.  POŽIADAVKY NA TVORBU URBANISTICKEJ KOMPOZÍCIE

    4.  POŽADOVANÉ  REGULAČNÉ  PRVKY

    5.  POŽIADAVKY  Z  HĽADISKA STAROSTLIVOSTI  O  ŽIVOTNÉ  PROSTREDIE

    6. POŽIADAVKY  Z  HĽADISKA OCHRANY PF,  CO  A  POŽIARNEJ  OCHRANY

    7. POŽIADAVKY  NA  ETAPIZÁCIU  A  ČASOVÚ KOORDINÁCIU  VÝSTAVBY

6.  POŽIADAVKY  NA  ROZSAH  A  SPÔSOB  SPRACOVANIA  TEXTOVEJ 
     A  GRAFICKEJ  ČASTI  UŠ

7.  SITUÁCIA NA  PODKLADE  VÝKRESU  ROZPR. NÁVRHU  ÚPN -  M
     RESP. NA POLOHOPISNOM PLÁNE PREDMETNEJ ČASTI TRNOVÉHO  

 8.  REGULATÍVY  ROZPRACOVANÉHO  ÚPN - M, NA PREDMETNÉ  ÚZEMIE

                                                                   -  2  -

1.  DÔVODY  OBSTARANIA  URBANISTICKEJ  ŠTÚDIE, ŠPECIFICKÝ
     ÚČEL  POUŽITIA  URBANISTICKEJ  ŠTÚDIE
     ––––––––––––––––––––––––––––––––––––––––––––––––––––––––––––––––––––––––
     Mesto Žilina má v súčasnosti pre riadenie priestorového usporiadania a funkčného využitia územia k dispozícii pre lokalitu Trnové, platný ÚPN - SÚ Žilina, z roku 1980, Koncept riešenia ÚPN - SÚ Žilina, prerokovaný v roku 2000 a rozpracovaný Návrh ÚPN - M Žilina. Žiadny iný relevantný podklad  detailne riešiaci organizáciu a využitie predmetného územia nie je k dispozícii - nebol vypracovaný.
     Bezprostredným dôvodom obstarania urbanistickej štúdie, s pracovným názvom IBV Trnovka, je realizácia regulácie potoka Trnovka, ktorou sa  sprístupilo územie v dotyku s regulovaným potokom, čím následne stúpol aj záujem konkrétnych stavebníkov  a vlastníkov pozemkov na predmetnom území realizovať výstavbu rodinných domov.
      Keďže platný územný plán ÚPN – SÚ Žilina, prerokovaný Koncept riešenia ÚPN – SÚ, ako i rozpracovaný Návrh Územného plánu Mesta Žilina, vzhľadom na hĺbku spracovania a použitú mierku grafického zobrazenia , nie je dostatočným nástrojom pre reguláciu zástavby, je vypracovanie Urbanistickej štúdie, ako podrobnejšieho nástroja regulácie využitia a usporiadania  územia, nevyhnutné.
     Urbanistická štúdia bude podkladom pre stanovenie regulatívov využitia územia a podkladom pre ďalšiu prípravu konkrétnych rozhodnutí a realizácií v území.

2. HLAVNÉ  CIELE  V ÚZEMÍ  RIEŠENOM  URBANISTICKOU  ŠTÚDIOU
     –––––––––––––––––––––––––––––––––––––––––––––––––––––––––––––––––––––––-–
     Hlavným cieľom obstarávateľa urbanistickej štúdie, je v súlade so zámermi ÚPD, vytvoriť  predpoklady pre vznik kvalitnej štruktúry individuálnej bytovej zástavby opierajúcej sa o líniu regulovaného potoka, po oboch stranách, cez jeho dotvorenie a  koncipovanie uličného priestoru, ako nábrežnej obytnej ulice, s príslušným štandardom dopravnej a technickej infraštruktúry. Zároveň tiež dotvorenie východnej časti územia, medzi ulicou Do Brezičia a Šenkárovskou a komplexné overenie možností využitia územia pre realizácie IBV. 

3. ZHODNOTENIE  POŽIADAVIEK  VYPLÝVAJÚCICH  Z ÚPD
     ––––––––––––––––––––––––––––––––––––––––––––––––––––––––––––––––––––––––
     Koncept riešenia územného plánu, ako aj rozpracovaný Návrh územného plánu pre návrhové obdobie do roku 2025 uvažuje s rozvojom obytnej funkcie v lokalite Trnové, konkrétne aj na území určenom na riešenie urbanistickou štúdiou a to formou IBV. V tomto zmysle je požadované využitie územia v súlade so zámermi ÚPD pre toto územie, a predstavuje spodrobnenie návrhov územnoplánovacích dokumentov.

                                                                   - 3 -

4.  VYMEDZENIE  RIEŠENÉHO  ÚZEMIA  URBANISTICKEJ  ŠTÚDIE
      ––––––––––––––––––––––––––––––––––––––––––––––––––––––––––––––––––––––––
Riešené územie urbanistickej štúdie je vymedzené ulicami Do Brezičia, Magočovskou, Hornou Trnovskou, Ovocinárskou,  Šenkárovskou a plochou poľnohospodárskeho pôdneho fondu z východnej strany. Osou územia je regulovaný potok Trnovka v úseku od požiarnej zbrojnice po Magočovskú ulicu, resp. ulicu Do Brezičia. Územie je charakteristické jednostrannou uličnou zástavbou rodinnými domami so zázemím – záhradami, resp. nezastavanými pozemkami. Plocha územia sa zvažuje od Hornej Trnovskej ulice ku potoku Trnovka a  stúpa od potoka smerom ku Šenkárovskej ulici, resp. ku ploche poľnohospodárskeho pôdneho fondu na východ.

5.  POŽIADAVKY  NA  OBSAH  URBANISTICKEJ  ŠTÚDIE
     -------------------------------------------------------------------------------------------------------------

5.1. POŽIADAVKY   VYPLÝVAJÚCE  ZO  ŠIRŠÍCH  VZŤAHOV, Z  HĽADISKA  DOPRAVY, OBČ.
        VYBAVENOSTI  A  TECHNICKEJ  INFRAŠTRUKTÚRY
        -------------------------------------------------------------------------------------------------------------------------------
      - Z hľadiska funkcie dopravy musí urbanistická štúdia v maximálnej miere rešpektovať 
       založený dopravný systém v území definovaný ulicou Hornou Trnovskou ako nosnou 
       komunikáciou mestskej časti Trnové, na ktorú sú napojené ostatné komunikácie, ktoré
       zabezpečujú obsluhu územia, t.j. ulice Ovocinárska, Magočovská, Do Brezičia, ktoré
       tvoria hranicu riešeného územia. Osobitnou a nosnou požiadavkou urbanistickej štúdie 
       je riešiť obslužnú komunikáciu pre navrhovanú IBV pozdĺž potoka Trnovka a napojenie
       na existujúcu štruktúru ulíc v území. Požiadavkou je aby ulica bola riešená ako obytná 
       nábrežná komunikácia s príslušnou výbavou, minim. s jednostranným peším chodníkom
      s oddychovými, kľudovými  priestormi, zeleňou, osvetlením, atď. s doriešením obojstran.
       obsluhy územia okolo potoka - v kontexte s návrhom zástavby.

5.2. POŽIADAVKY  NA URBANISTICKÚ  KONCEPCIU  PRIESTOROVÉHO  USPORIADANIA
        A  FUNKČNÉHO  VYUŽÍVANIA POZEMKOV A  STAVIEB
        ------------------------------------------------------------------------------------------------------------------------------
        Požiadavka na urbanistickú koncepciu vychádza zo základnej funkcie využitia územia
       určenej nadradenou ÚPD, t.j. územným plánom. V zmysle ÚPD je územie určené na 
       obytnú funkciu formou IBV, a teda ide o formovanie zástavby v kontexte územných 
       daností riešeného územia ako zástavbu s prevažne rodinnými domami. Návrh musí 
       smerovať k čo najoptimálnejšiemu územnému a kapacitnému usporiadaniu územia.
       Musí vychádzať z hustoty obyvateľstva, druhu stavieb ich výškového usporiadania, s 
       ťažiskom organizácie zástavby v priestore okolo regulovaného potoka Trnovka.
       V urbanistickej štúdii bude nutné tiež zohľadniť, možnosť umiestnenia doplnkových
       funkcií a aktivít , napr. služieb a obchodu, ktoré však nesmú negatívne ovplyvňovať
       základnú obytnú funkciu. Za zásadný moment  považujeme navrhnúť dotvorenie 
       regulácie potoka Trnovka, s posilnením jeho funkcie biokoridoru a nosného prvku
       organizácie územia s nadstavbovým mestotvorným významom aj ako pobytového
       priestoru s adekvátnym vybavením.

                                                                -  4  -

5.3. POŽIADAVKY  NA TVORBU  URBANISTICKEJ  KOMPOZÍCIE
        --------------------------------------------------------------------------------------------------------------------------------
        V súlade so zámermi ÚPN je základnou požiadavkou na  urbanistickú štúdiu navrhnúť
       kvalitné obytné prostredie formou nízkopodlažnej zástavby rodinnými domami. 
      Hlavnou kompozičnou osou územia je regulovaný potok Trnovka, od ktorého je nutné
      odvíjať   koncepciu zástavby územia.
      Vyžaduje sa návrh nábrežia so vzrastlou zeleňou, oddychovými plochami v rámci 
      možností so skľudnenou dopravou a s jednostranným peším chodníkom s osvetlením.
      Vyžaduje sa kvalitný návrh urbanistického detailu nábrežia, až ku drobnej architektúre,
      komplexný návrh priestorového riešenia.
      Pre návrh zástavby celku riešeného územia zvážiť tvorbu identických mikropriestorov
      zástavby, parkových úprav a dotvorenia územia v celku, s využitím všetkých  možností 
      a trendov urbanisticko-architektonickej tvorby.

5.4  POŽADOVANÉ  REGULAČNÉ PRVKY
         --------------------------------------------------------------------------------------------------------------------------------
        Urbanistická štúdia musí obsahovať nasledovné základné prvky plošného a priestorového 
       usporiadania - prvky pre regulovanie využitia územia :
       - funkčnú reguláciu - umiestnenie  stavieb na pozemkoch
       - uličné čiary
       - stavebné čiary
       - podlažnosť stavieb
       - maximálna výška a šírka stavieb
       - napojenie stavieb - pešie, dopravné
         - tvar striech
       - podiel zelene
       - poloha verejného technického vybavenia    
       Resp. iné prvky podľa návrhu urbanistickej štúdie.

5.5.  POŽIADAVKY  Z  HĽADISKA  STAROSTLIVOSTI  O  ŽIVOTNÉ  PROSTREDIE
         -------------------------------------------------------------------------------------------------------------------------------
         V riešenom území bude možná ako hlavná funkcia iba funkcia bývania. Doplnkové
        funkcie budú možné len v takom rozsahu a druhu, aby neznižovali kvalitu trvalého 
        bývania v izolovaných rodinných domoch.
        Objekty rodinných domov budú napojené na všetky existujúce inžinierske siete v území.
        Vykurovanie rodinných domov bude navrhnuté na báze spaľovania zemného plynu, 
        resp. na báze využívania elektrickej energie, resp. koncipované ako nízkoenergetické, 
        úsporné rodinné domy.
        Pevný domový odpad bude sústreďovaný v smetných nádobách so zabezpečeným 
        pravidelným odvozom. Počíta sa aj so separovaným zberom odpadov. Organizáciu
        zberu a odvozu je nutné v štúdii taktiež zohľadniť.
        Osobitný prístup v rámci riešenia urbanistickej štúdie požadujeme pre riešenie zelene.
        Je nutné stanoviť podmienky dotvorenia regulácie potoka práve cez posilnenie zelene,
        posilnenie charakteru regulovaného potoka, ako miestneho biokoridoru, povinne určiť 
        "ozelenenie " priestorov v rámci koncepcie trávnatými plochami, popínavou, kríkovou
         i stromovou zeleňou. Zvážiť miestne parkové úpravy.
         Navrhnúť pobytové plochy v rámci stvárnenia nábrežia s adekvátnou výbavou a celovú
         kultiváciu prostredia.

                                                                        -  5  -
                                                                                                                                              
       Návrh dopravnej obsluhy územia  priestoru v súbehu s reguláciou podriadiť tvorbe 
       kvalitného obytného prostredia, teda prostredia so skľudnenou dopravou, cez riešenie
       obslužnej komunikácie ako obytnej ulice. Skľudnenie dopravy uplatniť ako princíp 
       v rámci návrhu dopravy pre celé riešené územie, čo znamená zároveň navrhnúť aj 
       systém peších a podľa možností aj cyklistických trás v riešenom území.

5.6. POŽIADAVKY  Z  HĽADISKA  OCHRANY  PF,  CO  A  POŽIARNEJ  OCHRANY
        --------------------------------------------------------------------------------------------------------------------------------
        Zadanie urbanistickej štúdie vychádza z predpokladu, že prerokovaný koncept riešenia
      územného plánu bol odsúhlasený orgánom ochrany PF a všetky plochy dotknuté novou
      výstavbou sú súčasťou intravilánu mestskej časti Trnové.
      Z tohto hľadiska zadanie UŠ nepožaduje vypracovanie záberov PF. 
      Zadanie UŠ ďalej vychádza, vzhľadom na prerokovaný koncept riešenia územného plánu
      z predpokladu, že riešením urbanistickej štúdie IBV nebudú rozporované záujmy CO ani
      požiarnej ochrany.

5.7. POŽIADAVKY  NA  ETAPIZÁCIU A ČASOVÚ  KOORDINÁCIU  VÝSTAVBY
       ------------------------------------------------------------------------------------------------------------
       Konštatujeme, že výstavba rodinných domov v riešenom území v rámci podmienok
       ktoré vznikli po regulácii potoka Trnovka, v priestore od objektu "požiarnej zbrojnice",
       už bola zahájená. Práve ďalšie požiadavky na výstavbu rodinných domov viedli k 
       zahájeniu procesu obstarania urbanistickej štúdie IBV Trnovka. 
       Na základe návrhu urbanistickej štúdie budú stanovené podmienky a regulatívy pre 
       využitie územia a stanovená postupnosť zabezpečenia ďalších nevyhnutných krokov
       k realizácii návrhu UŠ.

6.  POŽIADAVKY  NA  ROZSAH A SPSOB  SPRACOVANIA  TEXTOVEJ 
     A  GRAFICKEJ  ČASTI  UŠ
     -------------------------------------------------------------------------------------------------------------
     Urbanistická štúdia bude spracovaná v klasickej forme ako textová a grafická časť
     v 6 - tich vyhotoveniach a CD nosiči.
     Výkresová časť bude obsahovať:
      1. Výkres širších vzťahov v mierke m 1: 5000 / ÚPN - M/
      2. Komplexný výkres priestorového usporiadania v m 1 : 2000
      3. Výkres dopravy v m 1 : 2000
      4. Výkres regulatívov - regulačných prvkov v m1 : 2000
      5. Výkres zelene v m 1 : 2000
      6. Urbanistický detail, min. v m 1 : 1000 / m 1 : 500/, priestor potoka Trnovka,
          s reguláciou, zeleňou, skľudnenou ulicou atď.

                                                          

                                                                          -  6  -

       

         

     

                                                                                                                       

7.  SITUÁCIA  NA  PODKLADE VÝKRESU ROZPRAC.
NÁVRHU  ÚPN - M

-7-

                                 
8. REGULATÍVY  ROZPRACOVANÉHO ÚPN - M
NA PREDMETNÉ  ÚZEMIE

                                                                   -  8  -

kód funkčnej plochy | charakter a špecifikácia určujúcej funkcie | regulatívy | poznámka

08•

31•

BI

/07

bývanie
individuálne

–	základná funkcia: obytná, v rodinných domoch
–	doplnková funkcia: základná občianska vybavenosť
–	prípustná funkcia: V  území individuálneho bývania je možné zriaďovať funkcie, ktoré nepotláčajú obytnú funkciu. Medzi takéto prevádzky a funkcie patria zariadenia základnej občianskej vybavenosti, teda zariadenia školstva, telovýchovy a športu, zdravotníctva, sociálnych služieb, maloobchodné predajne, verejné stravovanie, verejné ubytovanie, drobné remeselné prevádzky – obuvnícke, stolárske, krajčírske, aranžérske, kožiarske a iné, služby v oblasti nehnuteľností, prenajímanie, obchodné, počítačové služby, finančné služby, kultúrne zariadenia ako aj prvky základnej technickej vybavenosti  (trafostanice), zeleň, detské ihriská, atď.
–	neprípustná funkcia: Vo funkčnom území nie je dovolené povoľovať výstavbu bytových domov, výrobných zariadení, samostatne stojacich individuálnych ani radových garáží mimo pozemkov rodinných domov, zriaďovať predajne streliva, výbušnín, toxických látok, plynových fliaš, rádioaktívnych a chemických látok, biologicky nebezpečných materiálov a preparátov, skládky odpadov, prevádzky, kde dochádza k zvýšenej prašnosti a hlučnosti – píla, opravy motorových píl, sklady sypkých materiálov bez obalov – piesok, štrk a prevádzky so zdrojmi zápachu z veľkochovu hospodárskych zvierat a pod.
–	Typ stavebnej činnosti: Novostavby, vnútorné modernizácie, prestavby, prístavby, nadstavby, dopravná a technická infraštruktúra 
–	Max. index zastavanosti: 0,25
–	Min. index ozelenenia: 0,6
–	Typ zástavby: Vytváranie, resp. udržanie súrodých subúzemí so zástavbou izolovaných objektov, s max. počtom podlaží 1+2+1, strechami sedlovými, s odkvapom do ulice, alebo valbovými (ihlanovými); sedlovými so štítom do ulice; (všetko so sklonom 30°-40°), alebo max. 1+2 podlaží strechami plochými; kompaktnej uličnej blokovej zástavby, max. 1+2 podlaží, strechy ploché, alebo sedlové                        
–	Drobnochov: Možný, v rozsahu potrieb domácností

08•

31•

BI

/08

bývanie individuálne

–	základná funkcia: obytná, v rodinných domoch
–	doplnková funkcia: základná občianska vybavenosť
–	prípustná funkcia: V  území individuálneho bývania je možné zriaďovať funkcie, ktoré nepotláčajú obytnú funkciu. Medzi takéto prevádzky a funkcie patria zariadenia základnej občianskej vybavenosti, teda zariadenia školstva, telovýchovy a športu, zdravotníctva, sociálnych služieb, maloobchodné predajne, verejné stravovanie, verejné ubytovanie, drobné remeselné prevádzky – obuvnícke, stolárske, krajčírske, aranžérske, kožiarske a iné, služby v oblasti nehnuteľností, prenajímanie, obchodné, počítačové služby, finančné služby, kultúrne zariadenia ako aj prvky základnej technickej vybavenosti  (trafostanice), zeleň, detské ihriská, atď.
–	neprípustná funkcia: Vo funkčnom území nie je dovolené povoľovať výstavbu bytových domov, výrobných zariadení, samostatne stojacich individuálnych ani radových garáží mimo pozemkov rodinných domov, zriaďovať predajne streliva, výbušnín, toxických látok, plynových fliaš, rádioaktívnych a chemických látok, biologicky nebezpečných materiálov a preparátov, skládky odpadov, prevádzky, kde dochádza k zvýšenej prašnosti a hlučnosti – píla, opravy motorových píl, sklady sypkých materiálov bez obalov – piesok, štrk a prevádzky so zdrojmi zápachu z veľkochovu hospodárskych zvierat a pod.
–	Typ stavebnej činnosti: Novostavby, vnútorné modernizácie, prestavby, prístavby, nadstavby, dopravná a technická infraštruktúra 
–	Max. index zastavanosti: 0,25
–	Min. index ozelenenia: 0,6
–	Typ zástavby: Vytváranie, resp. udržanie súrodých subúzemí so zástavbou izolovaných objektov, s max. počtom podlaží 1+2+1, strechami sedlovými, s odkvapom do ulice, alebo valbovými (ihlanovými);  sedlovými so štítom do ulice; (všetko so sklonom 30°-40°), alebo max. 1+2 podlaží strechami plochými; strechami sedlovými, valbovými (ihlanovými), pultovými so sklonom 15°-25°;  kompaktnej uličnej blokovej zástavby, max. 1+2 podlaží, strechy ploché, alebo sedlové                        
–	Drobnochov: Možný, v rozsahu potrieb domácností